יעקב שטרן

יעקב שטרן (1932 – 1 באוגוסט 2008) היה קצין צה"ל בדרגת תת-אלוף, שירת כראש מחלקת המבצעים במלחמת יום הכיפורים וכקצין אג"ם פיקוד הצפון במלחמת ששת הימים.

חייו 
שטרן נולד בשטרסבורג שבצרפת, ב-1936 עלה לארץ ישראל, גדל ולמד בתל אביב. כנער בתקופת מלחמת העצמאות היה חבר בלח"י. 

לאחר המלחמה התגייס לצה"ל, עבר קורס קצינים ושימש מדריך בבית הספר לקצינים עד 1953. לאחר מכן שירת מפקד פלוגה וכמפקד סיירת גולני, מפקד פלוגה בחטיבת הצנחנים ומדריך בקורס מפקדי פלוגות. היה חבר במשלחת הסיוע הצבאי הישראלי לאתיופיה ומילא תפקידים באגף ההדרכה. שירת כקצין אג"ם ובשנים 1960 עד 1962 פיקד על גדוד 12 בחטיבת גולני. לאחר תקופת לימודים במכללה הבין-זרועית לפיקוד ולמטה שירת כסגן מפקד החטיבה. במלחמת ששת הימים שירת כקצין אג"ם בפיקוד הצפון תחת פיקודו של דוד אלעזר. לאחר המלחמה מונה למפקד חטיבה 3 שתחת פיקודו הפכה לחטיבה 820, חטיבה מרחבית שהייתה אחראית על הביטחון השוטף בגזרת רמת הגולן, ושירת בתפקיד עד 1970. יצא להשתלמות במכללה לפיקוד ומטה של צבא ארצות הברית בפורט לוונוורת' ועם שובו מונה למפקד בית הספר לחי"ר (בה"ד 3). 

ב-1972 מונה לראש מחלקת המבצעים באג"ם. תחת אחריותו היו נושאי הכוננות, הגיוס ועדכון התוכניות המבצעיות של הפיקודים ערב מלחמת יום הכיפורים ובמהלכה. ב-1974 מונה לראש מטה פיקוד הצפון, תחת מרדכי גור. בתפקידיו הבאים שירת כמפקד עוצבת אתגר וכנספח צבאי בדרום אפריקה.

קישורים חיצוניים

 יעקב שטרן, באתר גדוד הסיור של חטיבת גולני
 עדות תא"ל יעקב שטרן בפני ועדת אגרנט, ישיבה פ"ב 07/02/1974
 עדות תא"ל יעקב שטרן, רמ"ח מבצעים בפני אוספי החומר של ועדת אגרנט

הערות שוליים 

תתי-אלופים בצה"ל
חיילי צה"ל במלחמת יום הכיפורים
מפקדי עוצבת אתגר
ראשי חטיבת המבצעים
נספחים צבאיים ישראלים בדרום אפריקה
מפקדי חטיבת אלכסנדרוני
מפקדי סיירת גולני
לוחמי הלח"י
ראשי מטה פיקוד הצפון
קציני אג"ם של פיקוד הצפון
ראשי מחלקת המבצעים
מפקדי גדודים בחטיבת גולני
ישראלים ילידי צרפת
אישים הקבורים בבית הקברות ירקון
ישראלים שנולדו ב-1932
ישראלים שנפטרו ב-2008